Jurij Słodeńk

Jurij Słodeńk ( Georg Melzer; * 4. septembra 1873 w Pančicach, † 29. junija 1945 w Budyšinje) bě wučer, redaktor Serbskeho Hospodarja, awtor něšto wótčinskich powědančkow (we Łužicy) a wojowar za prawa Serbow. Je znaty tež jako hudźbnik a komponist.

Narodźi so jako syn Pančanskeho žiwnosćerja a wopytowaše wot 1888 do 1894 Katolski wučerski seminar w Budyšinje. Wot 1894 do 1899 skutkowaše jako wučer w Radworju a wot 1899 hač do lěta 1933 w Pančicach a Kukowje. Po přewzaću mocy přez nacionalsocialistow bu wot nich zajaty a dočasnje na wuměnk pósłany. Přesydli so do Budyšina a bu 1945 na tamnišim Mikławšku pochowany.

 Skutkowanje 
Jako seminarist wobnowi Słodeńk seminarske towarstwo Włada. W lěće 1895 załoži Radworske spěwne towarstwo „Meja“ Chor Lipa – Sorbischer Traditionsverein aus Panschwitz-Kuckau a 1907 Pančansku „Lipu Serbsku“Chor Meja – ein sorbischer Traditions Chor. W lěće 1912 bě mjez załožerjemi Domowiny a 1913 jeje zapisowar, 1923 hłowny dirigent Zwjazka serbskich spěwarskich towarstwow. W lěće 1927 wobstara štwórte wudaće Fiedlerjoweho Towaršneho spěwnika a skomponowa tež sam někotre nowe spěwy, mjez nimi Ow, miły, swjaty wječorje.

Swoju dźěławosć jako awtor zahaji z pućowanskimi dopomnjenkami Na mórskich brjohach w Katolskim Posole 1908, wot 1923 do 1937 spisa cyłkownje 660 přinoškow w rjedźe Wobrazy ze wsy do Serbskich Nowin. Za čas serbskeho powójnskeho hibanja pisaše w lěće 1919 tež wjacore nastawki wo serbskopolitiskich temach za tydźenik Serbske Słowo a rěčeše na wjacorych ludowych zhromadźiznach w zmysle serbskeje samostatnosće. Nimo toho wozjewi tójšto kulturnostawizniskich přinoškow a w regionalnych němskich nowinach informatiwne nastawki wo Serbach.

Wot lěta 1894 bě čłon Maćicy Serbskeje a předsyda jeje hudźbneho wotrjada.

 Nóžki 

 Žórła 

 Josef Páta: Lužickosrbská čítanka, online
 P. Wićaz: Jurij Słodeńk — njesprócniwy narodny prócowar. Rozhlad 13 (1963), 11, str. 339—342 
 P. Nowotny: Dosłowo ke knize J. Słodeńk, Listy ze wsy, Budyšin 1967, str. 159—176

 Wotkazy 

 Słodeńk (Melzer) Jurij (Georg), Sächsische Biografie
  Słodeńk, Jurij – Melzer, Georg, Serbski institut
 Nachlassfragment Jurij Słodeńk (1873–1945) sowie Dokumente von und über ihn in weiteren Beständen des SKA

Kategorija:Muž
Kategorija:Rodź. 1873
Kategorija:Zemr. 1945
Kategorija:Awtor
Kategorija:Serbska literatura
Kategorija:Literatura (20. lětstotk)
Kategorija:Hudźbnik
Kategorija:Komponist
Kategorija:Wučer
Kategorija:Maćicar
Kategorija:Wosoba (Pančicy-Kukow)
Kategorija:Wosoba (Radwor)
Kategorija:Wosoba (Budyšin)